CELEX: 62017TN0233
Language: et
Date: 2017-04-20 00:00:00
Title: Kohtuasi T-233/17: 20. aprillil 2017 esitatud hagi – Portugal versus komisjon

3.7.2017   
            
            
               ET
            
            
               Euroopa Liidu Teataja
            
            
               C 213/32
            
         20. aprillil 2017 esitatud hagi – Portugal versus komisjon
   (Kohtuasi T-233/17)
   (2017/C 213/44)
   Kohtumenetluse keel: portugali
   
      Pooled
   
   
      Hageja: Portugali Vabariik (esindajad: L. Inez Fernandes, M. Figueiredo, P. Estêvão ja J. Saraiva de Almeida)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 14. jaanuari 2017. aasta rakendusotsus C(2017) 766 mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames, selles osas, milles ei rahastata Portugali Vabariigi poolt deklareeritud kulusid vastavalt programmile „POSEI – tarnete erikord“ (1 288 044,79 eurot) ja vastavalt „2010. aasta otsetoetustele“ (830 326,12 eurot).
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide puudutab seda, et on rikutud komisjoni 21. juuni 2006. aasta määruse (EÜ) nr 885/2006, millega nähakse ette nõukogu määruse (EÜ) nr 1290/2005 kohaldamise üksikasjalikud eeskirjad seoses makseasutuste ja teiste organite akrediteerimise ning EAGFi ja EAFRD raamatupidamisarvestuse kontrollimise ja heakskiitmisega (ELT 2006, L 171, lk 90), artiklit 11 seoses selles artiklis sätestatud ametliku teate oluliste nõuetega.
            
         
               2.
            
            
               Teine väide puudutab seda, et on rikutud nõukogu 19. jaanuari 2009. aasta määruse (EÜ) nr 73/2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT 2009, L 3, lk 16), artiklit 8.
            
         
               3.
            
            
               Kolmas väide puudutab seda, et on rikutud nõukogu 30. jaanuari 2006. aasta (EÜ) nr 247/2006, millega sätestatakse põllumajanduse erimeetmed liidu äärepoolseimate piirkondade jaoks (ELT 2006, L 42, lk 1), artiklit 23.